Ib Frederiksen

Ib Christian Frederiksen (født 9. august 1927 i Svenstrup, død 12. juni 2018) var en dansk gårdbruker og politiker fra Socialdemokraterne. Han var minister og borgermester, herunder amtsborgermester i Århus amt.

Frederiksen startet sin politiske karriere i Mariager, hvor han ble Mariager kommunes første borgermester etter kommunalreformen 1. april 1970, en post han fratrådte da han ble Danmarks landbruksminister i oktober 1971. Han satt som landbruksminister frem til desember 1973, fra februar 1973 også som fiskeriminister.

Han rundet av sin politiske karriere i Mariager med en post som byrådsmedlem i det siste byrådet (kommunestyret), som fratrådte ved den seneste kommunalreform 31. desember 2006 da størstedelen av Mariager kommune inngikk i Mariagerfjord kommune. 

Han bodde sammen med sin kone, Betty Frederiksen, ved Assens få kilometer øst for Mariager til hennes død, få måneder før han selv døde. Han hadde tre barn samt flere barnebarn og oldebarn.

Referanser

Kilder 
 HVEM-HVAD-HVOR 1973, Politikens Forlag, København 1972.
 En kommune og dens mennesker, Mariager Kommune 1970-2006, af Anders Riis, Mariager 2006. ISBN 87-984075-1-1

Danske landbruksministre
Danske fiskeriministre
Socialdemokratiet-ministre
Borgermestre fra Socialdemokratiet
Danske bønder
Personer fra Mariagerfjord kommune